Mar Eshai Shimun XXIII

Mar Eshai Shimun XXIII (28. helmikuuta 1908 Konak, Hakkari – 6. marraskuuta 1975 San José, Kalifornia) oli Idän assyrialaisen kirkon katolikos patriarkka. 

Mar Eshai syntyi Shimunin patriarkaalliseen perheeseen Konak Hakkarissa, Hakkarin maakunnassa Ottomaanien valtakunnassa vuonna 1908. Mar Eshai valittiin Idän assyrialaisen kirkon patriarkaksi 11-vuotiaana, koska hänen setänsä kuoli assyrialaisten kansanmurhassa. Mar Eshai sai koulutuksensa Englannissa Cambridgen yliopistossa. Hän käänsi monia kirjoja, jotka koskivat Idän kirkon kirkkohistoriaa. 

Ensimmäisen maailmansodan jälkeen Lähi-idän poliittinen tilanne muuttui. Sodan aikana sekä turkkilaiset, arabit että kurdit vainosivat assyrialaisia. Kuuluisia ovat useat massamurhat, jotka tapahtuivat vuosina 1914–1920 Ottomaanien valtakunnan alueella, missä kokonaiset heimot lahdattiin vastasyntyneistä vanhuksiin. Monet assyrialaiset joutuivat sodan jälkeen Irakin hašemiittisen monarkian alaisuuteen. Assyrialaiset olivat tukeneet Isoa-Britanniaa ensimmäisen maailmansodan aikana ja kostoksi tästä hašemiittien valtaistuin karkotti miljoonia assyrialaisia. Noin 1 600 000 miljoonaa assyrialaista asuu diasporassa. Irakissa assyrialaisia asuu 800 000. 
 
Mar Eshai Shimun päätti perustaa assyrialaisille kotimaan nykyisen Irakin alueelle, mutta joutui pakenemaan ja siirtymään Kyprokselle vuonna 1933. Monet assyrialaiset seurasivat johtajaansa. Mar Eshai Shimun XXIII muutti myöhemmin Yhdysvaltoihin, missä hän perusti assyrialaisten kirkon päämajan Chicagoon ja myöhemmin San Franciscoon. Mar Eshai sai Yhdysvaltain kansalaisuuden vuonna 1949. Vuonna 1965 perinnöllinen kysymys patriarkan valitsemiseen aiheutti taas eron Idän assyrialaisessa kirkossa. Bagdadin metropoliitta Mar Thoma Darmo julisti itsensä Idän assyrialaisen kirkon patriarkaksi. Mar Eshai sanoi eroavansa vuonna 1973, mutta häntä pyydettiin jäämään virkaansa. Mar Thoma Darmo kuoli kuitenkin vuonna 1968.

Mar Eshai meni elokuussa 1973 naimisiin, mikä ei ole sallittua Idän assyrialaisen kirkon patriarkalle. Kirkon synodin oli pakko syrjäyttää hänet. Hän palasi kuitenkin virkaan, mutta eräs assyrialainen maastamuuttaja David Ismail murhasi hänet 6. marraskuuta 1975 kotonaan San Joséssa, Kaliforniassa.

41-vuotiaasta pappi Rev Khananyanista tuli Idän assyrialaisen kirkon patriarkka. Hän otti nimekseen Mar Dinkha IV, joka on Assyrian ensimmäisen patriarkan 120. seuraaja. Assyrian ensimmäinen patriarkka oli Tuomas. Mar Dinkha IV on Idän assyrialaisen kirkon virallinen patriarkka. Kilpailevaksi patriarkaksi kuitenkin valittiin Mar Addai. Hänen pieni kannattajakuntansa perusti toisen seurakunnan Bagdadiin. Sen nimi on Muinaisen idän kirkko. Sillä on kuitenkin pieni kannatus. 

Assyrian patriarkan päämaja sijaitsee nykyään Chicagossa. Noin miljoona assyrialaista jäi Irakiin.

Monet assyrialaiset asuvat diasporassa. Assyrialaisten kotimaa on nykyisen Irakin (800 000), Syyrian (500 000), Iranin (10 000) ja Turkin (5 000) alueella. Irakissa assyrialaiset asuvat maan pohjoisosassa. 
Iranissa maan luoteisosassa, Syyriassa maan koillisosassa ja Turkissa maan itäosassa. 

Idän assyrialaisen kirkon pääpatriarkka asuu maanpaossa.
Assyrialaiset asuvat diasporassa Pohjois-Amerikassa, Euroopassa ja Australiassa.
Noin 282 000 assyrialaista asuu ulkomailla.

Lähteet 

Patriarkat
Idän assyrialainen kirkko
Yhdysvaltalaiset henkirikosten uhrit
Vuonna 1908 syntyneet
Vuonna 1975 kuolleet